Diari Oficial de la Generalitat Valenciana


Sumari del DOGV 6732, del 12-03-2012 (2012/2132)

Notificació de la sentència dictada en el judici ordinari número 1241/2010.
---------------------------------------------------------------------------

### Dades del document

Número de DOGV
:   6732

Data del DOGV
:   12-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2132


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el judici ordinari número 1241/2010. [2012/2132]  
Procediment ordinari 001241/2010  
Demandant: Marina Port Castelló, SLU.  
Procuradora: Oliva Crespo García.   
Demandat: Sarl Swansan.  
Procurador/a: -  
Elena Carrió Durá, secretària del Jutjat de Primera Instància número 2 de Castelló de la Plana, faig saber:  
Que en aquest procediment s'ha dictat la sentència en data 31 de gener de 2012, que té l'encapçalament i la dispositiva que, literalment, són com segueix:  
«Sentència número 000018/2012  
Castelló de la Plana, 31 de gener de 2012  
Diana Moreno Martín, magistrada jutgessa del Jutjat de Primera Instància número 2 de Castelló de la Plana i partit, he vist aquestes actuacions de judici ordinari seguides en aquest Jutjat amb el número 1241/2010, en què ha sigut part demandant la mercantil Marina Port Castelló, SLU, representada per la procuradora la senyora Crespo García i assistida pel lletrat el senyor Maldonado Pérez-Castejón, i part demandada la mercantil Sarl Swansan, en situació de rebel·lia processal, sobre resolució contractual.  
Dispositiva  
Estime de forma íntegra la demanda formulada per la procuradora la senyora Crespo García, en nom i representació de la mercantil Marina Port Castelló, SLU, contra la mercantil Sarl Swansan, i en conseqüència declare resolt el contracte d'arrendament sobre l'amarratge PD-OS del pantalà fix de Marina Port Castelló, al moll de llevant de la dàrsena interior del port de Castelló de la Plana, formalitzat a través de la declaració d'entrada de l'embarcació de data 28 de gener de 2009, i condemne, en conseqüència, la mercantil Sarl Swansan a pagar i deixar a la lliure disposició de la part actora l'esmentat amarratge.   
  
Igualment, condemne la mercantil Sarl Swansan a pagar a l'actora, i pels conceptes expressats en la demanda i en aquesta resolució, la quantitat de 48.894,08 euros, així com l'import de les quantitats degudes que es produïsquen fins que l'amarratge reste a la completa disposició de la part actora, tot això més els interessos legals des de la interposició de la demanda fins a la data de la sentència i, a partir de la sentència, els interessos de l'article 576 de la Llei d'Enjudiciament Civil, i al pagament de les costes processals causades en aquest plet.   
  
Notifiqueu aquesta sentència a les parts i feu-los saber que contra aquesta sentència podran interposar davant d'aquest Jutjat, amb la consignació prèvia del dipòsit previst legalment, un recurs d'apel·lació a ambdós efectes, dins dels 20 dies següents a la notificació perquè el resolga l'Audiència Provincial de Castelló.   
Aquesta és la meua sentència, que pronuncie, mane i firme».   
I perquè conste i valga d'edicte per a la notificació de la sentència al demandat, Sarl Swansan, expedisc aquest edicte.  
  
Castelló de la Plana, 2 de febrer de 2012.- La secretària: Elena Carrió Durá.